
Včeraj in danes. Sprehod po vrtu.
Živjo! Jaz sem Mark. Tako mi kličejo doma. In tudi na sprehodu mi kličejo Mark. Pa na avtobusu tudi. Ampak z avtobusom se vozim zelo redko. Vožnja z avtobusom je pravi dogodek.
Včeraj pa sva šla na čisto navaden sprehod. Tako se je vsaj zdelo na prvi pogled. Zdaj pa vem, da je bil to poseben dan. Zaradi mene. Zaradi Marka.
Mami pravi, da je Mark moje ime. In vsako jutro jaz, Mark, zlezem iz svoje odejice, svetu naznanim, da sem buden, pojem zajtrk in se odpravim na sprehod. Na sprehod. Na najin vrt ob hiši. Danes sem bil na sprehodu z babico. In to je spremenilo svet.
»Kako pa je to spremenilo svet?« bi me lahko vprašali.
Kar vprašajte. Takoj vama povem. Samo malo potrpljenja. Vidite tam želvico? Tisto želvico, ki grizlja deteljico in se greje na toplem sončku. Danes samo uživa. Zadovoljna sama s seboj in z življenjem. Ampak ni bilo vedno tako. Še včeraj je bilo povsem drugače.
Ujel sem jo v zelo nerodnem položaju. Poskušala je splezati na stopnico. Na prvo stopnico visokega stopnišča. Poskušala je zelo dolgo. Tako dolgo, da sem se skoraj utrudil že samo od opazovanja.

